
Belső beszéd technikák alkalmazásának hatása a munkamemória teljesítményre

Kulcsszavak: belső beszéd; inner speech; private speech; munkamemória; teljesítmény
Belső beszédnek nevezzük azt a jelenséget, amikor az egyén tartalmilag önmagának szánt gondolatokat verbálisan fejez ki. Amennyiben ez teljesen néma és internális, inner speech-ről, ha pedig hangos és externális, private speech-ről beszélünk.
Mivel a belső beszéd szoros kapcsolatban van egyes kognitív képességekkel, az alábbi kutatásban arra a kérdésre keresünk választ, hogy vajon a munkamemória kapacitás fokozható-e a módszer tudatos használatával. A vonatkozó szakirodalmak arra utalnak, hogy a belső beszéd pozitív hatásainak érvényesülnie kellene több színtéren is, többek között a koncentráció, a feladatfókusz, az információk kódolása esetében, illetve az önszabályozás, önmotiváció és önreflexió terén is. A kísérletben, amelynek módszerét saját ötleteink és terveink mentén dolgoztuk ki, összesen 52 fő vett részt, 37 nő és 17 férfi, átlagéletkoruk 23 év. A kísérleti személyeket véletlenszerűen 3 csoportba osztottuk, ezek a kontroll, inner speech és private speech csoportok. A résztvevőknek felváltva kellett egy memória játékot és egy kognitív feladatot végezniük, amelyek idejét és hibaszámát mértük. Az eredményeink szerint az inner speech-et alkalmazó csoport teljesítménye kis mértékben jobbnak látszik, mint a kontroll csoporté, azonban a különbség nem szignifikáns. A private speech csoport esetén az eredményeket torzító adatok szűrését követően azonban szignifikáns különbség mutatható ki a kontroll csoporthoz képest. Ez alapján a private speech technika hatékony módszer lehet a munkamemória teljesítmény javítására.



